РЕПУБЛИКА СРБИЈА

НАРОДНА СКУПШТИНА
Одбор за правосуђе, државу управу

и локалну самоуправу

07 Број: 7-2416/13

28. јун 2013. године

Б е о г р а д

НАРОДНА СКУПШТИНА

Одбор за правосуђе, државну управу и локалну самоуправу, на 31. седници одржаној 28. јуна 2013. године, размотрио је амандмане који су поднети на Предлог националне стратегије реформе правосуђа за период 2013 - 2018. године, који је поднела Влада.

На основу чл. 156. став 3. и 191. Пословника Народне скупштине, Одбор за правосуђе, државну управу и лoкалну самоуправу подноси

И З В Е Ш Т А Ј

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог националне стратегије реформе правосуђа за период 2013 - 2018. године.

 Одбор је одлучио да предложи Народној скупштини да **прихвати** следеће амандмане:

* на Главу III и Главу VII, који је поднела народни посланик Елвира Ковач;
* на Главу V, са исправком, који је поднео народни посланик Неђо Јовановић.

 Одбор је одлучио да предложи Народној скупштини да **одбије** следеће амандмане:

* на Главу V, који је поднео народни посланик Арпад Фремонд;
* на Главу VI и Главу VII, који је поднео народни посланик Золтан Пек;
* на Главу VII, који је поднео народни посланик Балинт Пастор;
* на Главу VII, који је поднео народни посланик Ласло Варга.

За известиоца Одбора на седници Народне скупштине одређен је Петар Петровић, председник Одбора.

 ПРЕДСЕДНИК

 Петар Петровић